runetrust/blame-folketinget-dk huggingface dataset:
Morten Homann (SF), 2006-05-31:
Det er jo sådan, at hvis man konstaterer, at der er ved at udvikle sig et problem med skimmelsvamp, og man faktisk finder ud af, at det er, fordi lejer opfører sig forkert i lejligheden, så er det jo også udlejers ansvar som den, der tager vare på sin ejendom, at sørge for at oplyse lejeren om, hvad det er, der skal gøres.
Peder Hvelplund (EL), 2022-03-31:
Jeg vil egentlig godt følge lidt op på det svar, som beskæftigelsesministeren gav tidligere i forhold til Lønstrukturkomitéens anbefalinger, hvor beskæftigelsesministeren tilkendegav, at regeringen naturligvis ville følge op på det og afsætte midler til at løse de udfordringer, som Lønstrukturkomitéen måtte pege på.
Per Clausen (EL), 2009-04-14:
Den særlige og meget gunstige frikørselsordning, man har, hvor man jo kan købe sin bil med en registreringsafgift på kun 20 pct., nøjes med at køre 52.000 km i løbet af ca. 2 år og sælge bilen til en privat køber, som om der var betalt fuld registreringsafgift, er også med til at understøtte en tilbøjelighed til, at man køber taxaer, der er større og mere luksuriøse, end der reelt er brug for.
Villy Søvndal (SF), 2002-12-03:
Jeg tror, jeg nåede at sige under de korte bemærkninger under forrige punkt på dagsordenen, at vi i hvert fald bør sikre den helt principielle debat omkring grønbøgerne osv., så vi sikrede, at vi principielt kunne følge en sag i Folketinget helt fra sagens start, og til den slutter.
Jørgen Arbo-Bæhr (EL), 2007-02-28:
Jeg skal bare lige høre ministeren, om det eksempel, jeg nævnte før fra regeringens eget oplæg, »Nye veje til arbejde«, er et, som ministeren stadig væk står ved, nemlig at en sådan person med en angstneurose bør kunne få en personlig assistent, eller om ministeren har ændret holdning siden dette oplæg.
Svend Auken (S), 1998-10-27:
I Kyoto var det EU, der insisterede på at få artiklen om fælles og harmoniserede virkemidler med i protokollen, og så vil det selvfølgelig også være på sin plads, at EU for sit eget vedkommende, når vi nu optræder som en enhed dér, også er konkret, når det drejer sig om de fælles virkemidler.
Henrik Sass Larsen (S), 2006-06-01:
Vi var mange, der var glade for, at statsministeren i starten af sin replik konstaterede, at det havde været en fredelig debat, hvor vi ikke havde talt os længere væk fra hinanden; for hvis statsministeren nu ikke havde nået at sige det og man så hørte statsministerens replik, kunne man jo godt være blevet lidt nervøs.
Villy Søvndal (SF), 2003-05-20:
Ét er at diskutere detaljer i forslaget, det er fair nok, det kan man altid gøre, men når man diskuterer selve hovedprincippet: Er der mennesker, der uforskyldt løber ind i noget, ingen kunne have forudset fra starten af det her liv? er svaret ja.
Annette Vilhelmsen (SF), 2013-11-13:
Jeg mener faktisk ikke, at jeg har ageret i modstrid med forvaltningsloven, men jeg vil gerne understrege – igen og igen – at ansøgningen fra Huset Zornig om støtte til kampagnen »Stemmer på kanten« er blevet underlagt samme faglige vurdering som de øvrige ansøgninger om støtte fra puljen.
Peter Skaarup (DF), 2007-01-25:
Men der er nogle vigtige ting, som vi herinde i Folketinget har bestemt at vi gerne vil have gennemført i forhold til den sociale velfærd, og her er Dansk Folkeparti ved finanslov efter finanslov i spidsen for det arbejde, der sikrer, at vi kan hjælpe dem, der har brug for hjælp.
Mogens Andreasen (DF), 1999-05-06:
Det er efter ændringsforslaget til § 19 ikke mere præciseret, at der kun er tale om, at det er borgere fra de nordiske lande og EU-området, der kan få tjenestemandsstillinger i Danmark, men at alle tænkelige nationaliteter kan ansættes og blive omfattet af tjenestemandsloven.
Per Clausen (EL), 2006-11-17:
Det er i hvert fald rigtigt, som hr. Holger K. Nielsen indledte med at sige, at det på en eller anden måde er lidt absurd, at vi stadig væk i Danmark insisterer på at diskutere mediepolitik, som om der var en klar forskel på de elektroniske og på de trykte medier.
Jacob Jensen (V), 2010-02-11:
Det andet lovforslag, L 110, som mere specifikt drejer sig om en styrkelse af udbudsreglerne, er også en del af en konkurrencemæssig pakke, som betyder, at man gennem udbud kan indhente alternative tilbud til de eksisterende, ikke nødvendigvis fordi man skal skippe det, vi allerede kender, men simpelt hen fordi man lige skal tjekke op på, om pris og kvalitet er i orden, og om der er nogle alternativer til det, vi kender, om vi kan få en endnu bedre kvalitet for de samme penge, eller måske den samme kvalitet for færre penge.
Line Barfod (EL), 2004-12-03:
Jeg synes, at regeringen burde tage sig lidt tid til at tænke over, om den ikke skal afsætte de ekstra ressourcer, der kræves både i ministerierne og også ude i det kommunale og regionale led, som jo også skal bruge mange ekstra ressourcer på den totale omvæltning, som regeringen har sat i gang.
Kristian Thulesen Dahl (DF), 1998-06-10:
Det, der er vores skepsis, er, at man nu taler om en mere åben og demokratisk EU-proces, fordi man stadig væk har efterveerne fra Amsterdamafstemningen in mente, og det, vi er bange for, og det kan jeg sige helt åbent, er selvfølgelig, at i løbet af de måneder, der kommer, drukner den debat i alt muligt andet - det er allerede ved at ske - og så får man ikke sat det arbejde på skinner, som alle politikere har talt om og lovet befolkningen. Det er jo derfor, vi har haft det ønske om at tage de positive signaler, som hr. Jacob Buksti jo også har givet udtryk for, som jeg gerne vil kvittere for, og som jeg også har hørt, og få dem ind i en formaliseret proces, hvor vi igangsætter et arbejde her i den mødefri periode, som kan udmønte sig i konkrete forslag i den kommende folketingssamling.
Thomas Jensen (S), 2009-05-26:
Jeg håber, at fru Louise Schack Elholm har læst betænkningsbidragene, hvor der netop fra oppositionens side bliver lagt op til at styrke det kommunale selvstyre på det her boligområde, nemlig ved, at vi godt vil give det frit ud til kommunerne at bestemme, hvordan de vil sælge deres byggegrunde.
Torsten Schack Pedersen (V), 2011-02-22:
Sidste år var der en drøftelse om netop mulighederne for øget netværksdeling, og knasterne herfor skulle være ryddet af vejen, men jeg vil da gerne sige, at det fra Venstres side skal være helt klart, at måtte der fortsat være knaster i forhold til at give bedre vilkår for netværksdeling, medvirker vi naturligvis gerne til at fjerne disse.
Lene Hansen (S), 2006-02-09:
Jeg vil gerne spørge lidt ind til ordførerens opfattelse af, hvor mange millioner kroner der er afsat til området i år: Er det nu 400 mio. kr., som hr. Martin Henriksen påstod i et spørgsmål her tidligere, eller drejer det sig snarere om ca. 1 mio. kr. til de ca. 98 nye kommuner, vi ser på danmarkskortet – 1 mio. kr., der måske skal være med til at afdække et meget kraftigt stigende behov for efteruddannelse, ekstra hænder og kvalitetsløft, som også skal komme de velfungerende børn til gode?
Tove Fergo (V), 1998-06-12:
Nu ved jeg ikke, om det var en forglemmelse fra ministerens side, eller om det var, fordi ministeren ikke ville svare på det, men jeg sad jo og lyttede en gang til meget intenst for at høre, hvad ministerens holdning er til den glimrende beskrivelse af de gode reultater, man får, når borgerne har valgfrihed. Nu har vi jo fået valgfrihed for de danske skatteydere på en lang række områder, men vi mangler det stadig væk på hospitalsområdet.
René Gade (ALT), 2019-03-19:
En enkelt sidste kommentar er, at vi i Danmark har den store udfordring, at vi har det virkelig, virkelig godt – og det er jo dejligt – men hvis vi gerne vil have folk til at tage mere risiko og også blive iværksættere og selvstændige i højere grad, så har vi både på dagpengeområdet og i vores erhvervspolitik her på ivs-området den udfordring, at hvis man går ind og siger, at man ikke må starte så barriereløst op som et ivs giver mulighed for, fordi vi er bange for, at der bliver snydt, så er der jo også bare rigtig mange mennesker, der ikke tør kaste sig ud i det.
Kim Behnke (FP), 1998-01-30:
Netop fordi det er en god forretning for dem, er det vores opfattelse, at hvis en virksomhed, eksempelvis nu måske i den kommende tid Kastrup Lufthavn, får et industrielt kraftvarmeanlæg og i den anledning får et strømoverskud, der skal ud på nettet, mener jeg ikke, det er rimeligt, at resten af elforbrugerne skal betale for tilsynet med de højspændingsanlæg, der skal til i den forbindelse.
Michael Aastrup Jensen (V), 2018-05-31:
Jeg har jo selv gentagne gange været ude på vegne af mit parti og udtrykke kritik af den måde, som Erdogans regime decideret drejer Tyrkiet væk fra en, skal vi sige demokratisk og proeuropæisk retning og mere og mere over mod en mindre demokratisk og også mere og mere mellemøstlig tilgang til at se på demokrati og udvikling generelt.
Peter Skaarup (DF), 2004-04-16:
Vi har haft debatter i Folketinget, og politiet har måttet skride ind masser af gange for at få ryddet op i det område. Nu ser det så endelig ud til, at vi får et fornuftigt grundlag, vi får et lovforslag på bordet, en plan, som kan sikre, hvordan området fremover bliver udnyttet, og det eneste, Socialdemokratiet siger, er, at retorikken er gal, at retorikken fra regeringens side det sidste halve eller halvandet år - jeg fandt ikke helt ud af, hvor lang tid det var - har været forkert.
Else Winther Andersen (V), 2001-05-18:
Jeg tror oven i købet, at i det her, og det har bestemt ikke været tilsigtet med beslutningsforslaget, kan der ligge en besparelse, for ved at de ældre kan blive boende i andelsboligen noget længere, vil der være en besparelse i boligsikring, fordi boligsikringen jo ikke er 100 pct. i en andelsboligsammenhæng.
Per Clausen (EL), 2007-01-23:
Jeg vil bare spørge, om transport- og energiministeren kan bekræfte, at en af konsekvenserne af den her meget ambitiøse plan er, at statsministerens ønske om, at vi i Danmark skal være uafhængige af fossile brændstoffer, nu er udsat til år 2120, hvis vi regner med, at udviklingen i de kommende år forløber sådan, som det er planlagt frem til 2025 fra regeringens side.
Jan E. Jørgensen (V), 2012-05-03:
I Venstre er vi stolte af, at Danmark er et land, som mange gerne vil være statsborgere i, og derfor er det også i dag en glædens dag, når vi med et nyt lovforslag sikrer indfødsret til en masse nye danskere – mennesker, som ønsker at være en permanent del af det danske samfund, og som hver især ønsker at bidrage aktivt til fællesskabet.
Torsten Schack Pedersen (V), 2024-05-07:
Vi har nogle ordninger om, hvordan vi tiltrækker international arbejdskraft, og hvis den udlænding, der har været i Danmark, har klaret sig så godt, at vedkommende kan gå ind på en af de ordninger, som gælder for international arbejdskraft helt generelt, så skal vedkommende jo ikke være afskåret fra det.
Benny Engelbrecht (S), 2021-10-27:
Al den stund at de fleste af letbanearbejderne foregår i dagtimerne og overholder de regler, der er, og det gør letbanearbejderne – ikke ledningsarbejderne, men letbanearbejderne – så er der en bemyndigelse til, at man kan kompensere der, hvor der er nogle særlige tilfælde, altså f.eks. mennesker, som arbejder om natten.
Jesper Langballe (DF), 2005-05-03:
Jeg synes, det er noget, der giver en kuldegysninger med tanke på, hvad det er, vi har i vente under en forfatning, hvis den ulykkeligvis skulle blive vedtaget med en folkeafstemning, at uanset om man er lodret uenig i det, der sker – og det er hr. Mogens Lykketoft, han er i hvert fald uenig i tidspunktet – så skal vi være med, for man må ikke blokere for en fælles EU-kurs.
Morten Messerschmidt (DF), 2025-05-02:
Det er jo derfor, at vi som voksne, når børnene helt forventeligt kommer med deres barnagtige drømme om, hvordan verden skal se ud, skal fortælle børnene, hvordan verden virkelig er, nemlig at der er onde kræfter derude, og at vi skal prise os lykkelige for, at vi både som vores familie, hvor vi har et samfund i Danmark, men også som vores land internationalt har venner, som som passer på os.
Pia Christmas-Møller (KF), 2004-06-03:
Det skulle vi af hensyn til opbygningen af et internationalt retssamfund, det skulle vi af hensyn til at få afmonteret en despot i det mellemøstlige område, det skulle vi af hensyn til at sikre, at vi i tide får kæmpet for de helt fundamentale rettigheder, som vi mener gør sig gældende i demokratier og i en verden, hvor vi gerne skulle kunne leve med hinanden i fred og harmoni.
Ida Auken (S), 2011-11-18:
Det gælder bl.a. kravene om skibes udledning af svovl, som bidrager væsentligt til luftforureningen, skibes udledninger af urenset ballastvand, som er en alvorlig trussel mod biodiversiteten i havene, og behandlingen af skibe med antibegroningsmidler, som også skader havmiljøet.
Bendt Bendtsen (KF), 2003-11-12:
Aftalen indeholder jo en række hovedelementer om fortsættelse af eneretsbevillingen i 30 år, statsdeltagelse fra 2012, øget kulbrinteskat og en kompensationsordning for virkningerne af ændringer i love på skatteområdet, som specifikt rammer producenter af olie og gas.
Ole Sohn (SF), 2002-10-23:
Det er nogle af de erfaringer, man bl.a. kan høste fra USA, og det synes jeg også vi skal tage med ind i overvejelserne i udvalgsarbejdet, fordi jeg mener, det er utrolig vigtigt, at vi sikrer så maksimal en åbenhed og så meget gennemsigtighed som overhovedet muligt i de politiske og samfundsmæssige beslutningsprocesser.
Helle Thorning-Schmidt (S), 2007-11-29:
Jeg mener, at vi er i en situation i dansk økonomi, hvor der ikke er råd til, at vi har en ekspansiv finanspolitik af den type, der lægges op til, og jeg mener, at det er min opgave som Socialdemokraternes leder at sige klart og tydeligt: Vi foretrækker et lønløft til de offentligt ansatte.
Pelle Dragsted (EL), 2023-04-18:
Men det er bare sjovt nok, at hver gang vi så kommer til de her mellemfristede planer, som vi planlægger økonomien med frem mod 2030, så bliver de penge pludselig brugt til alt muligt andet end det, som politikerne lovede befolkningen, dengang de hævede pensionsalderen, nemlig at velstanden også i fremtiden skulle være af samme kaliber, samme kvalitet, som den har været.
Sanne Rubinke (SF), 2013-04-05:
Vores indtryk er også, at politi og PET arbejder hårdt og seriøst med den del, og at befolkningens opbakning helt er på ofrenes side, hvilket vel er et af de stærkeste signaler, man kan sende i et demokratisk samfund: at vi sætter foden ned, og at vi tager afstand ved at ytre os, også når vi er uenige med dem, det faktisk går ud over – så uenige, som f.eks. jeg er med både Kurt Westergaard og Lars Hedegaard.
Irene Simonsen (V), 2002-05-13:
Det ville være dejligt, hvis vi igen - jeg har stillet spørgsmålet før - kunne bede hr. Carsten Hansen om at fortælle, hvordan virksomhederne kan konkurrere på det her, og hvad det er for en dialog, han hører, når han taler med både virksomhedsejerne og arbejdstagerne.
Charlotte Dyremose (KF), 2009-05-05:
Vi er sådan set også for at undgå eventuelle misforståelser indstillet på, at der kan laves nogle præciseringer i løbet af udvalgsarbejdet, f.eks. den føromtalte, for det er vigtigt for os at understrege, at det her er et spørgsmål om styrkelse af skolelederens kompetence, bl.a. i forhold til det her med indplacering på skoler.
Bjarne Corydon (S), 2011-11-30:
Det er en, hvis jeg selv skal sige det, relativt nuanceret og relativt avanceret form for økonomisk politik, som sidst blev bragt virkelig aktivt i anvendelse i 1990'erne, hvor man reddede landet op af det morads, den borgerlige regering havde skabt i løbet af 1980'erne.
Jeppe Søe (M), 2023-02-09:
For som jeg forstår det, er det, vi behandler her, et beslutningsforslag, der appellerer til, at én faggruppe, nemlig os politikere, skal bidrage til at løse en af samfundets udfordringer ved – citat: at gå ned i løn, afskaffe ministerbiler og/eller andre unødige hjælpemidler, som vi nyder alt for godt af i dag.
Lars Løkke Rasmussen (M), 2025-05-27:
Specifikt i forhold til Irans Revolutionsgarde gælder det, at Revolutionsgarden i forvejen enten helt eller delvis er sanktioneret under fire forskellige regimer i EU, henholdsvis Iran, Ukraine, Syrien samt regimet vedrørende spredning af masseødelæggelsesvåben.
Marlene Ambo-Rasmussen (V), 2021-03-17:
Jeg tror, det er sjette eller syvende spørgsmål, hvor vi kredser om det her, og det er jo, fordi vi i Venstre synes, at det simpelt hen er så frustrerende og så ærgerligt, at man dels gemmer sig bag en global pandemi, dels gemmer sig bag nogle forhandlinger, dels gemmer sig bag, at det ligger ovre i Sundhedsministeriet, hvis man bliver presset yderligere.
Jens Heimburger (KF), 1998-11-03:
Vi vil gerne præcisere, at det er vores holdning, at den del af forslaget, som omhandler kvoterne for støttebyggeri i 1999, ikke bør behandles særskilt i dag, men at det inddrages i de samlede rammeforhandlinger i forbindelse med finansloven. Vi ser frem til en konstruktiv drøftelse i øvrigt i udvalget.
Hans Kristian Skibby (DF), 2015-01-20:
Altså, med de elementer, som er i lovforslagene her, er det sådan, at vi vil fastholde, at de tab, der er i forbindelse med håndteringen af nødlidende finansielle virksomheder, som udgangspunkt bæres af aktionærerne alene og derefter selvfølgelig også af de kreditorer, der måtte være i en virksomhed, som eventuelt må lukke.
Louise Frevert (DF), 2003-04-25:
Jeg har tidligere spurgt ved et ordførermøde, om jeg kunne få en definition på, hvad snævre målgrupper er, og jeg håber, ministeren har hørt mit spørgsmål, så ministeren senere kan svare på spørgsmålet. Jeg kan se i bemærkningerne til lovforslaget, at man har skrevet »snævre målgrupper«, men ingen definition på dette, så jeg håber som sagt, at ministeren vil svare på spørgsmålet.
Flemming Møller Mortensen (S), 2012-11-01:
Det her med, at det er forfalsket, altså det her med, at det måske ikke hverken helt eller tilnærmelsesvis er den rigtige medicin, midlet indeholder, at medicinens sammensætning ikke er kontrolleret rigtigt, udgør naturligvis et sikkerhedsmæssigt problem for patienten, men det udgør også et meget stort problem for samfundet som helhed.
Ole Hækkerup (S), 2012-05-29:
Jeg synes, det er rigtig, rigtig fint – apropos det med, at man skal have en positiv tone i debatten og alt det her – hvis der er nogle, der så kommer og siger: O.k., den bold skulle vi nok have grebet på en anden måde, og hvis den nye regering spiller bolden op, vil vi gerne være med til at gribe bolden på en anden måde.
Benedikte Kiær (KF), 2010-04-20:
Regeringen ser fattigdom som et flerdimensionelt problem, der kendetegner den situation, hvor et menneske eller en familie gennem en længere periode ikke har de fornødne økonomiske, sociale, helbredsmæssige, uddannelsesmæssige eller beskæftigelsesmæssige ressourcer til at klare hverdagen.
Morten Østergaard (RV), 2010-12-14:
Men jeg tror, det i hvert fald er helt afgørende at prøve at få ministeren til at anerkende, at der er en problemstilling her, og at det er ret afgørende, hvor man trækker stregen, når det kommer til, hvilke uddannelser der udløser den høje refusion, og hvilke der ikke gør.
Ole M. Nielsen (KRF), 2002-02-05:
Jeg ser gerne kapitalinteresser - altså private kapitalinteresser, ikke statens kapitalinteresser - i højere grad indblandet i landbruget, også fordi, som før sagt, kapitalisme og markedsøkonomi er de instrumenter, der giver den størst mulige effektivitet, og det vil vi bare have, desværre.
Ole M. Nielsen (KRF), 1999-05-05:
På en offentlig arbejdsplads er tingene heldigvis ikke nær så tydelige, der er det jo af gode grunde ikke så almindeligt, at virksomheden går nedenom og hjem, og komme af med en dårlig leder ved vi jo er utrolig svært og allermest svært på de offentlige arbejdspladser.
Ritt Bjerregaard (S), 2001-01-09:
Men så har der jo vist sig en positiv holdning fra en række andre partier i forhold til det her, fra Dansk Folkeparti, fra Kristeligt Folkeparti, fra Enhedslisten og fra SF, og det synes jeg på mange måder er interessant, for det viser et opbrud i nogle af de ret fastlåste positioner i forhold til den politik, som kan drives i den tid, vi lever i.
Kim Sejr (RV), 2003-05-06:
Så er det lige, at jeg rent forståelsesmæssigt vil have fat i, om det så er en frygt for, at hvis der blev indført minimumsstandarder, kunne man risikere, at en konservativ borgmester stillede sig tilfreds med de her minimumsstandarder i stedet for at lave nogle luksusløsninger på området.
Zenia Stampe (RV), 2022-06-09:
Det kan jeg forstå er De Konservatives holdning nu, eller jeg vil måske snarere spørge: Hvis Danmark på et tidspunkt bliver pålagt at gøre det, altså at vi skal pålægge kunstnerne moms, vil De Konservative så være med til at tilbageføre pengene til kulturområdet?
Troels Lund Poulsen (V), 2009-11-12:
De tilladelsesordninger, der er omfattet af direktivet, er f.eks. tilladelse til erhvervsmæssigt at anvende giftige bekæmpelsesmidler, miljøgodkendelse til tjenesteydelsesrelaterede listevirksomheder, autorisation som rottebekæmper eller beskikkelse som landinspektør.
Mike Legarth (KF), 2013-01-15:
Så vil jeg gerne høre ordføreren: Er vi enige om, at det altid og i enhver sammenhæng er fornuftigt som byrådsmedlem, der repræsenterer borgernes pengepung, at finde ud af, om det, man køber for de penge, borgerne har indbetalt, giver mest muligt for pengene?
Rasmus Prehn (S), 2010-12-15:
Hvordan kan Venstres ordfører fastholde, at han forholder sig til fakta, når det bliver sagt, at folkeskolen bliver prioriteret, og når de samme svar fra regeringen viser, at det er gået ned ad bakke med ressourcerne til folkeskolen, med timeantallet, med kvaliteten, hvilket jo også PISA-undersøgelsen bekræfter?
Birthe Rønn Hornbech (V), 2000-11-22:
Så spørger jeg fru Dorte Bennedsen: Hvis vi tager ordet »sammenlignelige« ud, kan Socialdemokratiet så stemme for det forslag til vedtagelse, der er fremsat af fru Eva Kjer Hansen samt Det Konservative Folkeparti, CD, Kristeligt Folkeparti og Dansk Folkeparti?
Lars Emil Johansen (SIU), 2001-12-06:
Vi er parat til et fordomsfrit samarbejde med regeringen og de enkelte ministre, uanset at vore politiske baggrunde unægteligt er forskellige. Jeg ved, at forskelle kan gøres til styrke, og det er en kendsgerning, som jeg personligt håber at den nye integrationsminister vil arbejde ud fra.
Lisbeth Bech Poulsen (SF), 2016-05-09:
Jeg tror også, den grundlæggende uenighed måske er, at vi er nogle partier, der ikke synes, at det nødvendigvis skulle være et nulsumsspil, altså at man godt kan synes, at vi ikke skal have en meget, meget stor lønstigning, samtidig med at vi skal beholde nogle meget favorable pensionsordninger og en helt anden pensionsalder end resten af befolkningen.
Søren Gade (V), 2003-11-25:
Jo, for man kunne jo forestille sig det, at en rig andelsboligforening med en vis type mennesker i et vist beliggende område i store, dyre boliger annoncerer, at nu ønsker man ikke, at der kan optages pant i andelsboligbeviset i netop den andelsboligforening, og derved vil man afholde en gruppe af borgere fra muligheden for overhovedet at komme på tale til andelsboligbevis i netop den andelsboligforening.
Martin Henriksen (DF), 2012-11-29:
Derfor håber jeg også, at vi på et tidspunkt får lejlighed til at få taget den her debat i Folketingssalen igen, og at de partier, som nu sidder på flertallet, så vil være indstillet på at diskutere, hvad vi kan gøre fremadrettet, og kigge på noget med højere straffe, kigge på udvisningsbestemmelserne for at se, om der er noget, vi kan gøre der, i stedet for bare at sige, at det, der sker nu, er godt nok.
Simon Emil Ammitzbøll (RV), 2005-03-18:
Men hvis det er, sådan som hr. Frode Sørensen nævnte det, at der er brug for at præcisere, at det fremover skal være kommunerne og ikke bare en bemyndigelse fra Justitsministeriet, så er Det Radikale Venstre selvfølgelig også indstillet på at støtte et forslag fra Socialdemokratiet angående det spørgsmål.
Kim Christiansen (DF), 2015-02-18:
Det har jeg en vis forståelse for, fordi ministeren jo ikke har haft det som ressortområde så længe, men det pågældende forsøg, som blev evalueret af to professorer hånd i hånd med Kystdirektoratet, var nede ved Skodbjerge længere nede på vestkysten, så det har intet med Nørlev Strand at gøre.